הויאן עיר נמל השוכנת על גדת נהר טו בון (Thu Bon) בדרום מרכז ויאטנם. הויאן, ששימשה מרכז מסחרי שוקק בין המאה ה-15 למאה ה-19, נמצאת כיום בתנופה תיירותית ואף מוגדרת כאתר מורשת עולמי ע"י UNESCO. הגיוון האתני העיר הויאן צמחה בשל קשרי המסחר ששררו בין הסוחרים היפנים והסיניים שעברו באיזור ולה היסטוריה עשירה המתפרשת על פני חמש מאות שנה. הרובע העתיק בהויאן עמוס בחנויות בנות שתי קומות עם חזיתות עץ מגולפות ביד אומן וגגות רעפים מכוסי אזוב. בערבים רחובות העיר מתכסים באורם החם של פנסי משי צבעוניים ומשווים לעיר מראה רומנטי. אופנועים אינם מורשים להיכנס לרובע הישן, מה שמעניק למקום אווירה נעימה בשעה שמשוטטים בסימטאות העיר.
מטיילים המגיעים להויאן יכולים להינות ממגוון של פעילויות, כמו שיט בנהר, ביקור בכפרים שבסביבה כמו כפר הדייגים Tra Nhieu או כפר הנגרים Kim Bong, לטעום מאפים מסורתיים המוגשים במסעדות מקומיות ובבתי קפה, ביקור בחוף קואה דאי (Cua Dai) או באי צ'אם (Cham) הקסום.
איך מגיעים להויאן?
הויאן נמצאת במרחק 35 ק"מ (כ-45 דק' נסיעה) משדה התעופה הבינ"ל דנאנג (Danang) ובו ממראיות ונוחתות מדי יום טיסות פנים. תחנת הרכבת הסמוכה להויאן היא תחנת דנאנג ומשם יש להמשיך בנסיעה ברכב/מונית/רכבת.
מתי לטייל בהויאן?
העונה היבשה חלה בחודשים פברואר ועד מאי, ונחשבת לנוחה ביותר לטייל בהויאן. במהלך החודשים יוני ויולי הטמפרטורות מטפסות וחם מדי לטייל, כאשר החל מספטמבר ועד ינואר מתחילה עונת המונסון, שמגיעה לשיא בין אוקטובר לנובמבר, אז הגשם יורד באופן רצוף ויש חשש להצפות. העונה הקרה נמשכת בין דצמבר לינואר והטמפרטורות מתחילות לצנוח.